[{"text_idx": "#000002", "text": "Yn y blognod gwadd yma mae Dai Lingual yn dadlau mai un o\u2019r ffactorau pam lwyddodd y ti\u0302m yn yr haf yw bod y Cymdeithas Pe\u0302l-droed Cymru yn cydnabod ro\u0302l a buddsoddiad cefnogwyr, mewn cyferbyniad a\u0302\u2019r Undeb Rygbi Cymru. Ar ben hynny mae Gymraeg wedi\u2019i lleoli ar galon yr ymdrechion hyn."}, {"text_idx": "#000003", "text": "Wel dyna hi felly. #GorauChwaraeCydChwarae"}, {"text_idx": "#000004", "text": "Mae lot wedi cael ei drafod yngly\u0302n a\u0302 phaham \u2013 neu sut \u2013 lwyddodd ti\u0302m peldroed Cymru ( peldroed, the cheek of it!) i gyrraedd pedwar olaf twrnament \u201cgo iawn\u201d \u2013 fel mae\u2019r ti\u0302m rygbi eisoes wedi gwneud wrth gwrs."}, {"text_idx": "#000005", "text": "Ond, tra bod rygbi yn ge\u0302m sy\u2019n cael ei chwarae o ddifri gan ddeg gwlad ar y mwyaf, roedd pob un (wele Gwlad yr Ia\u0302) o dimau #Euro2016 yn deilwng o\u2019u lle yng nghystadleuaeth...cystadleuol ar y naw."}, {"text_idx": "#000006", "text": "Waeth mod i ddim yn gadael fy arbenigedd i fel cefnogwr Cymru [wele hefyd @undebcymru ] sydd wedi buddsoddi yn frwd ac yn eang yn chwaraeon Cymru i ddweud hyn: mae Cymdeithas Pe\u0302l Droed Cymru @fawales yn haeddu pob clod, yn arbennig o gymharu eu campwaith a\u0302\u2019u cyfoedion yn the Welsh Rugby Union."}, {"text_idx": "#000007", "text": "Cyn cael plant (sydd nawr wrth reswm yn diodde o\u2019r un clefyd Cymreigaidd a\u2019r un symptomau o salwch- a blinder- heddiw) roeddwn i a fy ffrindiau yn gynulleidfa bodlon a hapus i di\u0302m cenedlatethol Cymru ar y maes rygbi, yn arbennig ar o\u0302l cael y fraint digymysg o weld Scott Gibbs yn sgorio\u2019r cais fuddugol yn erbyn Lloegr yn Wembley bron i ugain mlynedd yn o\u0302l."}, {"text_idx": "#000008", "text": "Ac yna, yn di-feddwl i o leiaf un ge\u0302m bob blwyddyn, yn rhoi ein harian yn hapus gan obeithio efallai bydde\u2019r arian yna yn cael ei fuddsoddi i glybiau llawr gwlad fel Aberystwyth RFC a roddodd gymaint o\u2019i amser ac adnoddau i di\u0302m rygbi Penweddig a gurodd pawb i fod yn bencampwyr WRU dan-16 pan oedden i\u2019n 15 ...ac yn chwarae ar yr asgell!"}, {"text_idx": "#000009", "text": "Ond, parhau i dyfu fel Busnes gwnaeth WRU Roger Lewis tan yn ddiweddar iawn, heb feddwl dwywaith am anghenion angerddol y Cymry Cymraeg oedd yn eu cefnogi pob cam \u2013 oedden, mi oedden ni yn \u201ctaken for granted\u201d a mi ddaeth hynny yn fwyfwy i\u2019r amlwg wedi imi ddychwelyd i Gymru wedi cyfnod yn byw bant yn Llundain \u2013 a hyd yn oed chwarae i London Welsh (Occasionals XV!) tan i\u2019r \u201cdiwylliant\u201d yfed ddod yn ormod imi- a mi dyfes i fyny yn Aberystwyth !"}, {"text_idx": "#000010", "text": "Daeth pen ar y nonsens o gefnogi ti\u0302m y WRU- a ie mae #TogetherStronger yn gywir, ti\u0302m o\u2019r top i\u2019r gwaelod sy\u2019n bwysig- wedi chwalad corfforol a meddyliol ar o\u0302l talu dros \u00a350 i weld ge\u0302m \u201cbrawf\u201d anghyfeillgar rhwng Cymru a Samoa. Jo\u0302c sa\u0302l."}, {"text_idx": "#000012", "text": "Felly, un o\u2019r rhesymau fwyaf i mi bod Cymru wedi llwyddo gymaint yr haf \u2018ma yw eu bod yn cydnabod ro\u0302l a buddsoddiad y cefnogwyr. Yn wir, i ategu arbenigwr ex-pro neithiwr, efallai buasai Gary Speed wedi medru arwain yr un ti\u0302m i\u2019r un llwyddiant, fel pobl rydyn ni bownd o greu naratif ble mae unigolion yn hollbwysig, ond hoffwn gymryd y cyfle yma i awgrymu mai polisi dwyieithog yr FAW wnaeth hi mor hawdd i bobl dros Gymru gyfan eu dilyn i Ffrainc. Cymru Cymraeg oedden i\u2019n gweld yn ystod y cyfnod heriol, anodd, amhleserus pan oedd Stadiwm y Mileniwm 4/5 yn wag, nid session drinkers o\u2019r Valleys."}, {"text_idx": "#000013", "text": "Sut arall esboniwch chi clywed \u2018Calon La\u0302n\u2019 a\u2019r anthem yn cael eu canu mor dda yn ystod y gemau yn Ffrainc?"}, {"text_idx": "#000017", "text": "Wnaeth FAW bwdi o weld bod cefnogwyr selog Cymru yn gwneud defnydd fwy eang o chwedl y crys #GorauChwaraeCydChwarae na\u2019r o\u0302l-gyfieithiad trwsgwl a Llafur-aidd #GydanGilyddynGryfach ?"}, {"text_idx": "#000018", "text": "Na, naethon nhw ddim pwdi. Os sylwoch chi ar eu \u2018branding\u2019 yn Dinard (lleoliad campus!) newid y drefn wnaethon nhw i ddefnyddio #GorauChwaraeCydChwarae ...dyma undeb chwaraeon sy\u2019n gwrando ar eu cefnogwyr ac felly\u2019n cynnal cynulleidfa teithiol eang a phoblog a oedd yn 12fed dyn yn Ffrainc. Manic..."}, {"text_idx": "#000022", "text": "Sunderland Wales XI by @MackemRich"}, {"text_idx": "#000050", "text": "Wales-Austria: A brief guide to every previous clash on Welsh soil"}, {"text_idx": "#000052", "text": "The Curious Career of Jason Koumas"}]